Siin siis üks õunapuust tehtud lusikas, mis läks ühele pisikesele piigale ristisete kingituseks.
#000000
Kaunistuse L tähe ma lõikasin noaga ja ringide jaoks tegin uue tööriista, mis käsitrelliga töötas. Puuga kontrastseks sain, kui hõõrusin veidi sütt lõigetele.
#000001
Tööriistast veel niipalju, et kui tegema hakkasin siis proovisin teha kolme haruga versiooni. Too aga ei töötanud üldse siis murdus keskmine üldse ära. Naljaviluks sai siis korra otsa torgatud käsitrellile ja tuli välja, et see oligi õige lahendus. Pikem haru läheb naaskliga ette tehtud auku ning vaikse keeramisega (2-3 pööret) ongi kuju olemas.
#000002
Eile said need kausid endale linaõli peale. Tegemist on minu esimese tellimustööga. Lähevad need lätimaale.
#000004
Kausid ise treitud sanglepast, diameeter 20 cm ümber sügavus 6 cm kanti. Väline kuju antud ühe muuseumis oleva eksponaadi järgi.
#000005
Vahelduse mõttes võtsin ette lusikateo. Leidsin väänast ühe mahavõetud kase, mis oli osaliselt roiskuma läinud. Samas puit ise on täiesti kasutuskõlblik. Võtsin kaasa ühe oksa millel oli kõverik sees. Siin on nüüd tulemus.
#000006
Lisaks tavapärasele voolimisele tahtsin seekord katsetada ka midagi uut ning sai siis lusika varrele peale lõigatud muster. Viimistletud, nagu ikka, külmpressitud linaõliga.
#000007
Toon ka siin näitamiseks välja sellel suvel teivastreipingil (inglise keeles pole lathe) tehtud õunapuust kausid. Need leidsid sellest seeriast endale esimestena tee kingikotti 🙂
#000008
Vasakpoolse vähim diameeter on 11,5 cm ja parempoolse 12,5 cm. Vähim sellepärast, et treitud on nad märjast puust ning kuivades on nad saanud veidikese loperguse kuju.
#000009
Kasutatud on ainult lõiketööriistu – ei mingit liivapaberit. Viimistluseks on külmpressitud linaõli.
#000010
Vasakpoolse kausi teeb veel iseäralikuks selle kuju – polnud sellist veel kunagi proovinud. Kausi seinad on õõnestatud veidi nii, et kausi serv on väiksema ümbermõõduga kui seina suurim ümbermõõt. See andis omapärase kompaktse tulemuse.
#000011